Resultate vir Matteo Berrettini
Tennis 22 Januarie 2020 17:38
Vyfstel-dramas oorskadu grotes se seges
Tennis 12 November 2019 17:48
Federer maak bolognese van Berrettini ToekomsVenster: Gemeenskap van gelowiges | Maroela Media
Die enkeling kan nooit volledig volgeling wees as hy / sy nie volgeling is saam met ander volgelinge nie. Dink aan die verhaal van die eerste gemeentes in Handelinge 1-2. Die woord wat die Bybel hiervoor gebruik is koinonia – die gemeenskap van die gelowiges.
Waarom is die gemeenskap van gelowiges so belangrik?
Die gemeenskap help met sinergie. Ons kan praat van die sinergie wat tussen mense ontwikkel. Dit beteken dat die kennis, insig en wysheid meer is as die somtotaal van die wat daar is. Ons sou met reg dit kon beskryf as 1+1=3. Die groep wat saam is, het altyd meer wysheid as die individu – hulle kan die gesprek met meer insig hanteer en lei. Ons sou dit ook so kon sê: in die kollektief (groep) lê meer wysheid as in die individu.
Die gemeenskap help met spesiale gawes. Die Bybel is duidelik wanneer dit beskryf dat, wanneer daar iemand in die groep in tale sou praat, daar iemand moet wees wat dit uitlê.
Here leer my dat ek nie alleen in hierdie wêreld is nie. Leer my om te besef dat ek nie sonder ander gelowiges my geloofsreis kan aanpak nie. Ek het hulle nodig. Amen.
Dink aan jou vriende en vriendinne. Dink bietjie oor hoe julle verskil. Skryf dit neer – die een is meer emosioneel, die ander wil weer stil word voor die Here, die ander wil net doen en jy, jy wil dalk alles rasioneel beredeneer. Dink jy dit dra by tot ’n beter verstaan van God?
In ’n gemeente is daar verskillende mense. Die verskille is nie net in die geslagte (man en vrou) nie, maar ook in die ouderdomme. Daar is jonges en oues en middeljariges – elkeen het sy unieke bydrae wat hy/sy lewer op hierdie stadium van hulle lewe. Dit help en verryk die gemeenskap van gelowiges. Dink aan voorbeelde hoe die groot groep gehelp het om die stem van die Here duideliker te hoor.